open-index/open-wikipedia-markdown huggingface dataset:
The Dark Saga

**The Dark Saga** είναι ο τίτλος του τέταρτου άλμπουμ του αμερικανικού heavy metal συγκροτήματος Iced Earth, το οποίο κυκλοφόρησε τον Ιούλιο του 1996 μέσω της δισκογραφικής εταιρείας "Century Media". Επανεκδόθηκε το 2008 από την ίδια εταιρεία, με δύο επιπλέον κομμάτια.

Ο δίσκος παρουσιάζει κοινό στιχουργικό περιεχόμενο, βασισμένο στον χαρακτήρα κόμικ "Spawn". Η μουσική ήταν πιο απλή σε σχέση με τους προκατόχους του, κάτι που έγινε αποδεκτό από τους οπαδούς των Iced Earth, αν και υπήρξαν κάποιες αρνητικές αντιδράσεις.

Παρά το ότι ο Ντέιβ Αμπέλ έπαιξε όλα τα μέρη του μπάσου στον δίσκο, στην φωτογραφία του συγκροτήματος στο εσώφυλλο, φαίνεται ο Κιθ Μένσερ. Ο λόγος γι' αυτό είναι ότι ο Μένσερ θα έπαιζε στην επερχόμενη περιοδεία και η "Century Media" απαίτησε την σύνθεση η οποία θα εμφανιζόταν στις συναυλίες τους να απεικονίζεται στο άλμπουμ. Παρ' όλα αυτά, ο Μένσερ δεν ήξερε τα τραγούδια του συγκροτήματος και απολύθηκε, με τον Τζέιμς Μακ Ντόνο να παίρνει την θέση του.

Οι κριτικές για το άλμπουμ υπήρξαν θετικές, με το "AllMusic" να του δίνει 4,5 / 5 αστέρια, το "Ultimate Guitar" 9,7 / 10, και το "Metal Storm" 8,6 / 10..

## Τραγούδια
1. **Dark Saga** *(Schaffer)* - 3:43
2. **I Died for You** *(Schaffer)* - 3:47
3. **Violate** *(Schaffer)* - 3:38
4. **The Hunter** *(Schaffer)* - 3:55
5. **The Last Laugh** *(Barlow, Schaffer, Shawver)* - 3:47
6. **Depths of Hell** *(Simmons, Schaffer, Shawver)* - 3:02
7. **Vengeance Is Mine** *(Barlow, Schaffer, Shawver)* - 4:22
8. **Scarred** *(Schaffer, Shawver)* - 5:54
9. **Slave to the Dark** *(Schaffer)* - 4:03
10. **A Question of Heaven** *(Schaffer)* - 7:40

## Μέλη των Iced Earth
Η σύνθεση του συγκροτήματος κατά την ηχογράφηση του "***The Dark Saga***" είχε την εξής μορφή:
* **[[Ματ Μπάρλοου]]** - *[[Φωνητική|φωνητικά]]*
* **[[Τζον Σέιφερ]]** - *[[κιθάρα]], [[Φωνητική|φωνητικά]]*
* **[[Ράνταλ Σόβερ]]** - *[[κιθάρα]]*
* **[[Ντέιβ Αμπέλ]]** - *[[μπάσο]]*
* **Μαρκ Πρέιτορ** - *[[τύμπανα]]*

## Παραπομπές


## Πηγές
* The Dark Saga - Iced Earth | Songs, Reviews, Credits, Awards | AllMusic
* The Dark Saga | The Official Iced Earth Website 
* Iced Earth - The Dark Saga - Encyclopaedia Metallum: The Metal Archives

Κατηγορία:Δισκογραφία των Iced Earth
Κατηγορία:Άλμπουμ του 1996
Μετωνυμία

** Μετωνυμία** είναι σχήμα λόγου κατά το οποίο μια λέξη/φράση χρησιμοποιείται αντί αυτής που λογικά θα έπρεπε να επιλεγεί, επειδή έχει στενή εννοιολογική συγγένεια μαζί της. Μια έννοια δηλαδή εκφράζεται με μια λέξη που κανονικά δηλώνει μια άλλη έννοια, όπως: *Ελλάδα* αντί *Έλληνες*, *τρίτη ηλικία* αντί *ηλικιωμένοι*. Συγκρινόμενη με τη μεταφορά, η μετωνυμία βασίζεται στην *εγγύτητα*, καθώς δεν απαιτεί μετακίνηση (άλμα της φαντασίας), όπως εκείνη. Αυτή η διαφορά μπορεί να κάνει τη μετωνυμία να μοιάζει πιο «φυσική» από τις μεταφορές. Συγκεκριμένα η μετωνυμία μπορεί να πάρει τις εξής ειδικότερες μορφές:

**α**. **Το περιέχον αντί του περιεχομένου:**
* Πεινούσε τόσο πολύ, που έφαγε πέντε *πιάτα*. (πιάτα = μερίδες φαγητού)
* Στο τέλος της παράστασης τον επευφήμησε όλο *το θέατρο*. (το θέατρο = οι θεατές)

**β**. **Η αφηρημένη έννοια αντί της συγκεκριμένης:**
* *Η Αθήνα* προετοιμάζεται για τη σύνοδο των υπουργών οικονομικών της Ευρωπαϊκής Ένωσης. (Η Αθήνα = Η ελληνική κυβέρνηση)
* *Ο νόμος* τον αντιμετώπισε με επιείκεια λόγω του προτέρου εντίμου βίου του. (Ο νόμος = οι δικαστές, οι εκπρόσωποι του νόμου)

**γ**. **Ο δημιουργός ή εφευρέτης αντί της δημιουργίας ή εφεύρεσης:**
* Όλη μέρα χθες δεν βγήκε, γιατί διάβαζε *Παπαδιαμάντη*. (Παπαδιαμάντη = τα έργα του Παπαδιαμάντη)
* Η αστυνομία μετά από έρευνα στο κρησφύγετο των κακοποιών κατέσχεσε τρία *καλάσνικοφ*. (καλάσνικοφ = το όπλο από το όνομά του εφευρέτη του)

## Βιβλιογραφία
* Βελούδης, Γ. 2005β. «μετωνυμία [metonymy]», *Η σημασία πριν, κατά και μετά τη γλώσσα*. Αθήνα: Κριτική, στην Πύλη για την Ελληνική Γλώσσα
* *Λεξικό της Κοινής Νεοελληνικής*. Ινστιτούτο Νεοελληνικών Σπουδών (Ίδρυμα Μανόλη Τριανταφυλλίδη). Στην Πύλη για την Ελληνική Γλώσσα.
* Μπαμπινιώτης, Γ. 2002. *Λεξικό της Νέας Ελληνικής*. Αθήνα: Κέντρο Λεξικολογίας.
* Παρίσης, Ι., Παρίσης, Ν. 2000. *Λεξικό λογοτεχνικών όρων*. Αθήνα: ΟΕΔΒ. [Το έργο διατίθεται και ηλεκτρονικά στον σύνδεσμο Ψηφιακό σχολείο: Διαδραστικά σχολικά βιβλία
* Chandler, D. *Σημειωτική για Αρχάριους*. Μετάφραση: Μαρία Κωνσταντοπούλου. Το βιβλίο διατίθεται στον σύνδεσμο: http://www.ellopos.gr/semiotics/default.asp

## Εξωτερικοί σύνδεσμοι

Κατηγορία:Γραμματική
Κατηγορία:Σημασιολογία
Κατηγορία:Τρόπος του λέγειν
Βουλευτικές εκλογές 2015 στην Ανγκουίλα

**Γενικές εκλογές** διεξήχθησαν στην Ανγκουίλα στις 22 Απριλίου 2015. Νικητής αναδείχθηκε ο συνασπισμός του Ενωτικού Μετώπου της Ανγκουίλας, το οποίο κέρδισε 6 από τις συνολικά 7 έδρες που αναδείχθηκαν με εκλογές στην Συνέλευση. Το κυβερνών Ενωτικό Κίνημα της Ανγκουίλας δεν κέρδισε καμία έδρα.
## Εκλογικό σύστημα
Όταν έγιναν οι εκλογές, η Συνέλευση αποτελείτο από 11 μέλη, 7 από τα οποία αναδεικνύονταν με εκλογές σε μονοεδρικές περιφέρειες και άλλα 4 ήταν διορισμένα. Η ελάχιστη ηλικία των ψηφοφόρων ήταν τα 18 έτη και των υποψηφίων τα 21.

## Επακόλουθα
Έπειτα από τη διεξαγωγή των εκλογών, ο Βίκτορ Μπανκς από το Ενωτικό Μέτωπο Ανγκουίλας ορκίστηκε ως ο νέος επικεφαλής υπουργός της Ανγκουίλας.

## Παραπομπές


2015
Ανγκουιλα
Βίκτορ Μπανκς

Ο **Βίκτορ Μπανκς** (Victor Banks, γεννήθηκε στις 8 Νοεμβρίου 1947) είναι πολιτικός από την Ανγκουίλα,  επικεφαλής υπουργός (από τις 14 Μαΐου 2019 ως τις 30 Ιουνίου της ίδιας χρονιάς πρωθυπουργός) μετά τη νίκη του κόμματός του στις γενικές εκλογές του 2015. Ανέλαβε καθήκοντα στις 23 Απριλίου 2015. Υπηρέτησε διαδοχικά ως υπουργός Κοινωνικών Υπηρεσιών (1981-84), Οικονομικών και Οικονομικής Ανάπτυξης (1994-99), Οικονομικών, Οικονομικής Ανάπτυξης, Επενδύσεων και Εμπορίου (2000-05) και Οικονομικών, Οικονομικής Ανάπτυξης, Επενδύσεων, Εμπορίου και Τουρισμού από το 2005 ως το 2010.

## Βιογραφία
Το μεγαλύτερο από 6 παιδιά, ο Μπανκς μεγάλωσε στην Δε Βάλεϊ της Ανγκουίλας. Ο πατέρας του απεβίωσε όταν εκείνος ήταν έφηβος. Εργάστηκε στην αρχή ως καθηγητής στο Γυμνάσιο της Βάλεϊ από το 1964 ως το 1968. Εν συνεχεία παρακολούθησε μαθήματα στο Πανεπιστήμιο των Παρθένων Νήσων, όπου απέκτησε μπάτσελορ στις κοινωνικές επιστήμες το 1972. Έπειτα φοίτησε στη Νέα Σχολή Κοινωνικών Ερευνών στη Νέα Υόρκη, από όπου απέκτησε πτυχίο Μάστερ στις πολιτικές επιστήμες. 

Έγινε μέλος του Εθνικού Συνασπισμού Ανγκουίλας και εξελέγη βουλευτής στη Βόρεια Βάλεϊ το 1981. Σε ηλικία 33 ετών έγινε ο νεότερος σε ηλικία υπουργός όταν διορίστηκε υπουργός Κοινωνικών Υπηρεσιών. Προσχώρησε στο Δημοκρατικό Κόμμα Ανγκουίλας προτού διεξαχθούν οι γενικές εκλογές του 1984, κατά τις οποίες έχασε την έδρα του και το υπουργικό του αξίωμα.

Έπειτα από τη διεξαγωγή επαναληπτικής εκλογής το 1985 εξελέγη βουλευτής στη Νότια Βάλεϊ με το ADP. Επέστρεψε στην έδρα της Βόρειας Βάλεϊ μέχρι και τις γενικές εκλογές του 2010. Από το 1994 μέχρι και την απώλεια της έδρας του, μετά τις εκλογές του 2010, υπηρέτησε σε οικονομικό χαρτοφυλάκιο.

Μετά τη νίκη του AUF στις εκλογές του 2015 (με 6 από τις συνολικά 7 έδρες) επανέκτησε την έδρα στη Νότια Βάλεϊ και έγινε επικεφαλής υπουργός (μετονομάστηκε σε **Premier** -πρωθυπουργό- στις 13 Μαΐου 2019). Έπειτα από τις εκλογές του 2020 αντικαταστάθηκε στην πρωθυπουργία από τον Έλις Ουέμπστερ.

## Παραπομπές


Κατηγορία:Επικεφαλής υπουργοί της Ανγκουίλας
Κατηγορία:Πρωθυπουργοί της Ανγκουίλας
Γενικές εκλογές του Μοντσερράτ (2014)

**Γενικές εκλογές** διεξήχθησαν στο Μοντσερράτ στις 11 Σεπτεμβρίου 2014. Το αποτέλεσμα ήταν η νίκη για το νεοσύστατο Δημοκρατικού Κινήματος του Λαού, που κέρδισε 7 έδρες επί συνόλου 9 στο Νομοθετικό Συμβούλιο.

## Εκλογικό σύστημα
Κατά το χρόνο διεξαγωγής των εκλογών, το Νομοθετικό Συμβούλιο (Legislative Council) είχε 11 μέλη, από τα οποία εκλέγονταν τα 9. Οι άλλες 2 έδρες καταλαμβάνονταν από το γενικό εισαγγελέα και τον υπουργό Οικονομικών (Financial Secretary). Οι ψηφοφόροι ψήφισαν για 9 υποψήφιους ο καθένας από τους οποίους είχε το δικό του ψηφοδέλτιο.

## Πλαίσιο
Ένα νέο κόμμα, το Δημοκρατικό Κίνημα του Λαού (PDM), ιδρύθηκε από τον ηγέτη της αντιπολίτευσης Ντόναλντσον Ρόμιο στις 30 Απριλίου 2014, με στόχο τη συμμετοχή στις εκλογές. Συνολικά οι υποψήφιοι έφτασαν τους 31. Το κυβερνών Κίνημα για Αλλαγή και Ευημερία και το PDM κατέβασαν στις εκλογές από 9 υποψηφίους, ενώ ο Συνασπισμός των Ανεξάρτητων Υποψηφίων είχε 3 ανεξάρτητους υποψηφίους. Τέλος, υπήρξαν και 10 επιπλέον ανεξάρτητοι υποψήφιοι που έλαβαν μέρος στις εκλογές.

## Αποτελέσματα

## Παραπομπές


2014
Μοντσερρατ
Γιούχα Σίπιλα

Ο **Γιούχα Πέτρι Σίπιλα** (φιν. *Juha Petri Sipilä* (25 Απριλίου 1961-) είναι Φινλανδός πολιτικός και επιχειρηματίας και σημερινός αρχηγός του Κόμματος Κέντρου από το 2012. Εξελέγη για πρώτη φορά στο Κοινοβούλιο της Φινλανδίας το 2011 εκπροσωπώντας την εκλογική περιφέρεια Όουλου. Ηγήθηκε του Κόμματος Κέντρου στις εκλογές του 2015, οδηγώντας το στη νίκη και στις 29 Μαΐου 2015 ορκίστηκε ως Πρωθυπουργός της Φινλανδίας.
## Εκπαίδευση
Ο Σίπιλα είναι κάτοχος τίτλου μάστερ από το Πανεπιστήμιο του Όουλου στην επιστήμη μηχανικού από το 1986.
## Οικογένεια
Ο Σίπιλα είναι παντρεμένος με τη Μίνα-Μααρία Σίπιλα, ενώ έχει 5 παιδιά. Το νεότερο από αυτά, ο Τουόμο (γεννημένος το 1993) πέθανε στις 18 Φεβρουαρίου 2015.

## Επιχειρηματική δραστηριότητα
Η επιχειρηματική του δραστηριότητα ξεκίνησε στην Lauri Kuokkanen Ltd. Στην πορεία, διετέλεσε διευθύνων σύμβουλος της Solitra Oy, ενώ το 1998 ίδρυσε την επιχείρηση Fortel Invest Oy. Την περίοδο 2002-2005 διετέλεσε διευθύνων σύμβουλος της Elektrobit Oy.

Ο Σίπιλα έγινε εκατομμυριούχος το 1996, όταν πούλησε την Solitra Oy στην αμερικανική ADC Telecommunications.
## Πολιτική σταδιοδρομία
Ως φοιτητής, ο Σίπιλα εργάστηκε για ένα διάστημα στη Φινλανδική Νεολαία Κέντρου, ωστόσο δεν είχε κάποια άλλη σημαντική εμπειρία στην πολιτική μέχρι το 2011, οπότε και εξελέγη βουλευτής.

Τον Απρίλιο του 2012, ο Γιούχα Σίπιλα ανακοίνωσε την υποψηφιότητά του για την ηγεσία του Κόμματος Κέντρου ενόψει του συνεδρίου του κόμματος που διεξήχθη το καλοκαίρι του ιδίου έτους. Στις 9 Ιουνίου 2012 εξελέγη αρχηγός του Κόμματος Κέντρου συγκεντρώνοντας 1.251 ψήφους των συνέδρων έναντι 872 που συγκέντρωσε ο αντίπαλός του Τουόμο Πουουμάλα.

### Πρωθυπουργός
Στις 19 Απριλίου 2015 διεξήχθησαν οι βουλευτικές εκλογές, στις οποίες το Κεντρώο Κόμμα της Αντιπολίτευσης αναδείχθηκε πρώτο κόμμα. Ο απερχόμενος πρωθυπουργός Αλεξάντερ Στουμπ αναγνώρισε την ήττα του και συνεχάρη το νικητή των εκλογών. Η επίσημη εκλογή του Σίπιλα έγινε στις 28 Μαΐου 2015 με 128 ψήφους υπέρ έναντι 62 κατά στο κοινοβούλιο.Ο νέος πρωθυπουργός ορκίστηκε στις 29 Μαΐου 2015.

## Παραπομπές


## Εξωτερικοί σύνδεσμοι
* 

Κατηγορία:Πρωθυπουργοί της Φινλανδίας
Μέτωπο Ταξικής Ανατροπής

thumb|right|250px|Το λογότυπο της Μαχητικής Εργατοϋπαλληλικής Ταξικής Ανατροπής.
Το ** Μέτωπο Ταξικής Ανατροπής** (ΜΕΤΑ) είναι ελληνική συνδικαλιστική παράταξη, η οποία συμμετέχει στη Γενική Συνομοσπονδία Εργατών Ελλάδας. Πολιτικά πρόσκειται στη Λαϊκή Ενότητα - Ανυπότακτη Αριστερά.

Η Ιδρυτική Συνδιάσκεψη του ΜΕΤΑ πραγματοποιήθηκε στις 15 και στις 16 Μαρτίου 2014, στο Σινέ Κεραμεικός της Αθήνας, ως εξέλιξη της Αυτόνομης Παρέμβασης. Στην ιδρυτική συνδιάσκεψη εξελέγη το 71μελές γενικό συμβούλιο της παράταξης.

Όπως αναφέρεται στην ιστοσελίδα της παράταξης:

## Παραπομπές


## Εξωτερικοί σύνδεσμοι
* Επίσημη ιστοσελίδα

Κατηγορία:Συνδικαλιστικές οργανώσεις στην Ελλάδα
Κατηγορία:Συνασπισμός Ριζοσπαστικής Αριστεράς
Κατηγορία:Λαϊκή Ενότητα (Ελλάδα)
Σελλά Αχαΐας

Με το όνομα **Σελλά** υπάρχουν δύο οικισμοί στην Αχαΐα:

* τα Σελλά Πατρών
* τα Σελλά Καλαβρύτων, στη Δημοτική Ενότητα Κλειτορίας του Δήμου Καλαβρύτων.

Κατηγορία:Αποσαφηνίσεις ελληνικών τοπωνυμίων
Μιτσούο Φουσίντα

Ο **Μιτσούο Φουσίντα** (, 3 Δεκεμβρίου 1902 – 30 Μαΐου 1976) ήταν πλοίαρχος στη Αεροπορία του  Αυτοκρατορικού  Ναυτικού  της Ιαπωνίας , και αεροπόρος βομβαρδιστής στο Ιαπωνικό Ναυτικό πριν και κατά τη διάρκεια του Β' Παγκόσμιου Πολέμου και πιθανόν ο μεγαλύτερος αεροπόρος του εικοστού αιώνα. Εγινε γνωστός γιατι ήταν επικεφαλής του πρώτου κύματος αεροπλάνων που επιτέθηκε στο Περλ Χάρμπορ στις 7 Δεκεμβρίου 1941. Υπηρετώντας υπό τον αντιναύαρχο Τσουίτσι Ναγκούμο, (Chūichi Nagumo), διοικητή του στόλου, ο Μιτσούο Φουσίντα ήταν ο σχεδιαστής  της επίθεσης.

Μετά το πέρας του πολέμου ο Φουσίντα έγινε χριστιανός ευαγγελικός και ταξίδεψε στις ΗΠΑ και την Ευρώπη, προκειμένου να αφηγηθεί την ιστορία του. Εγκαταστάθηκε οριστικά στις ΗΠΑ αλλά δεν έγινε ποτέ Αμερικανός πολίτης.

## Δημοσιεύσεις
Ο Φουσίντα είναι συγγραφέας τριών βιβλίων. Το ένα αφορά στη Ναυμαχία του Μίντγουεϊ, το δεύτερο αφορά σε απομνημονεύματα και το τρίτο στον εκχριστιανισμό του.
* *Midway: The Battle that Doomed Japan, the Japanese Navy's Story* με τον  Μασατάκε Οκουμίγια. 
* *For That One Day: The Memoirs of Mitsuo Fuchida, the Commander of the Attack on Pearl Harbor* 
* *From Pearl Harbor to Calvary*, αρχική δημοσίευση ως *From Pearl Harbor to Golgotha*.

## Σημειώσεις παραπομπές


## Βιβλιογραφία
* 
* 

Κατηγορία:Ιάπωνες στρατιωτικοί
Ιωάννης Γιαμάς

Ο **Ιωάννης Γιαμάς** (1916 - 26 Αυγούστου 2001), του Αθανασίου, ήταν Έλληνας δικηγόρος και πολιτικός. Χρημάτισε υπουργός και επί μακρόν βουλευτής από το 1951 ως το 1952 και από το 1956 ως το 1967.

## Βιογραφία
Γεννήθηκε το 1916 στο Γκαλάτσι της Ρουμανίας ή στην Ανατολική Θράκη, και σπούδασε νομικά και πολιτικές επιστήμες στο Πανεπιστήμιο της Θεσσαλονίκης.
Εξελέγη βουλευτής Ημαθίας για πρώτη φορά με την ΕΠΕΚ στις εκλογές του 1951 από την δεύτερη κατανομή. Επανεκλέχθηκε το 1956 με τη Δημοκρατική Ένωση χωρίς σταυρούς, λόγω του πλειοψηφικού και το 1961, 1963 και 1964 με την Ένωση Κέντρου. Διετέλεσε υπουργός Συγκοινωνιών από τις 11 Μαΐου 1966 ως τις 22 Δεκεμβρίου του ίδιου χρόνου, στην κυβέρνηση Στεφανόπουλου. Υπήρξε ένας από τους αποστάτες (αποχωρήσαντες από την Ένωση Κέντρου) μετά τα Ιουλιανά του 1965. Μετά αποσύρθηκε από την πολιτική.
Απεβίωσε στις 26 Αυγούστου 2001 σε ηλικία 85 ετών.
Ήταν παντρεμένος με την Αικατερίνη Σημανίκα και απέκτησαν έναν γιο και μία κόρη.

## Πηγές


Κατηγορία:Βουλευτές εκλεγμένοι με τη Δημοκρατική Ένωση (1956)
Κατηγορία:Βουλευτές Ημαθίας
Κατηγορία:Βουλευτές εκλεγμένοι με την Ένωση Κέντρου
Κατηγορία:Έλληνες υπουργοί Συγκοινωνιών
Γιάννης Γαρεφαλάκης

Ο **Γιάννης (Ιωάννης) Γαρεφαλάκης** (1940 - 27 Σεπτεμβρίου 2009) ήταν Έλληνας δικηγόρος και πολιτικός, που διετέλεσε νομάρχης σε Ηράκλειο και Λασίθι. Ήταν ο πρώτος αιρετός Νομάρχης Ηρακλείου το 1994.

## Βιογραφία
Σπούδασε νομικά και εργάστηκε ως μάχιμος δικηγόρος. Εντάχθηκε στο ΠΑΣΟΚ και μετά το 1981 διορίστηκε γραμματέας της νομαρχιακής επιτροπής του κινήματος. Εν συνεχεία διορίστηκε Νομάρχης Λασιθίου.

Στις πρώτες νομαρχιακές εκλογές που έγιναν τον Οκτώβριο του 1994, ο Γαρεφαλάκης εξελέγη από τον πρώτο γύρο, με ποσοστό 61,3% (έλαβε 91,901 ψήφους και υποστηρίχθηκε από το ΠΑΣΟΚ και τον ΣΥΝ). Επανεξελέγη στις εκλογές του 1998 (με την υποστήριξη του ΠΑΣΟΚ) και πάλι από τον πρώτο γύρο, συγκεντρώνοντας ποσοστό 52,17%.

Απεβίωσε σε ηλικία 69 ετών στην Πνευμονολογική Κλινική του ΠΑΓΝΗ, στο Ηράκλειο. Κηδεύτηκε από τον Μητροπολιτικό Ναό του Αγίου Μηνά, στις 28 Σεπτεμβρίου 2009.

## Παραπομπές


Κατηγορία:Έλληνες δικηγόροι του 20ού αιώνα
Κατηγορία:Νομάρχες Λασιθίου
Κατηγορία:Νομάρχες Ηρακλείου
Ιωάννης Κ. Βολιώτης

Ο **Ιωάννης Κ. Βολιώτης** (1924 – Θεσσαλονίκη, 20 Ιουνίου 1978) ήταν Έλληνας νομάρχης. Σκοτώθηκε το 1978 κατά τον μεγάλο σεισμό της Θεσσαλονίκης.

## Βιογραφία
Ήταν παντρεμένος με την Αθηνά Βολιώτη και είχαν 2 μικρά παιδιά. 

Από τον Ιούνιο του 1968 έως τον Μάρτιο του 1971 ήταν Νομάρχης Χαλκιδικής (διορισμένος). Κατόπιν ήταν διορισμένος Νομάρχης Καβάλας έως το 1974. Κατά τη θητεία του έγιναν έργα, όπως το Αρχαιολογικό Μουσείο, το Γυμνάσιο Πολυγύρου και το Κέντρο Νεότητας.

Όταν πέθανε ήταν διευθυντής στην κλινική «Παναγία» της συμπρωτεύουσας. Ολόκληρη η οικογένειά του (ο Ιωάννης, η σύζυγός του, οι 2 γιοι του και η μητέρα του) σκοτώθηκαν στον μεγάλο σεισμό της Θεσσαλονίκης το 1978.

## Παραπομπές


Κατηγορία:Νομάρχες Χαλκιδικής
Κατηγορία:Νομάρχες Καβάλας
Κατηγορία:Νομάρχες Ροδόπης
Ιωάννης Γοβατσιδάκης

Ο **Ιωάννης Γοβατσιδάκης** (αναφέρεται και ως **Γοβατζιδάκης**, Βεδέροι Ρεθύμνου, 1874 - 19 Δεκεμβρίου 1934) ήταν Έλληνας έμπορος και πολιτικός. Διετέλεσε αρχικά πληρεξούσιος και στη συνέχεια βουλευτής Ρεθύμνης.

## Βιογραφία
Καταγόταν από οικογένεια αγωνιστών. Εργάστηκε στο εμπόριο. Ήταν ενεργός στους αγώνες για την ένωση της Κρήτης με την Ελλάδα και πήρε μέρος στην Επανάσταση του Θερίσου το 1905.

Εξελέγη για πρώτη φορά πληρεξούσιος Ρεθύμνης το 1912 επί Κρητικής Πολιτείας. Επανεξελέγη μετά τις εκλογές του 1923 στο Ρέθυμνο, στις 20 Φεβρουαρίου 1924.

Ως βουλευτής συνετέλεσε στην ανέγερση πολλών σχολείων. Με το Κόμμα Φιλελευθέρων εξελέγη το 1928 και επανεξελέγη το 1933. Πέθανε ενώ υπηρετούσε ως εν ενεργεία βουλευτής, το Δεκέμβριο του 1934. Σύμφωνα με το Μητρώο της Βουλής απεβίωσε το Φεβρουάριο του 1934.

## Παραπομπές


Κατηγορία:Βουλευτές Ρεθύμνου
Κατηγορία:Βουλευτές εκλεγμένοι με το κόμμα των Φιλελευθέρων
Κλεομένης Οικονομόπουλος

Ο **Κλεομένης Οικονομόπουλος** (17 Μαρτίου 1934 - 22 Σεπτεμβρίου 2013) ήταν Έλληνας δικηγόρος και οικονομολόγος, ο οποίος διετέλεσε επιμελητής της Νομικής Σχολής του Πανεπιστημίου Αθηνών, Νομάρχης Καστοριάς (1976-81) και Χαλκιδικής (1981-82).

## Βιογραφία
Γεννήθηκε στη Μυτιλήνη. Ακολούθησε νομικές σπουδές και σπουδές κοινωνικών και πολιτικών- οικονομικών επιστημών στην Αθήνα και στο εξωτερικό. Σπούδασε Νομικά, Πολιτικές, Οικονομικές και Κοινωνικές Επιστήμες στα Πανεπιστήμια Θεσσαλονίκης, Αθηνών, Στρασβούργου, Νανσύ, Λουξεμβούργου, Τουλούζης και Καίμπριτζ. Επίσης σπούδασε στην Ακαδημία Διεθνούς Δικαίου της Χάγης, στη Διεθνή Σχολή Συγκριτικού Δικαίου του Στρασβούργου και στο Πανεπιστημιακό Φεδεραλιστικό Κολλέγιο της Αόστης, με υποτροφίες. Διδάκτορας της Νομικής Σχολής του Στρασβούργου . Διετέλεσε επιμελητής της Νομικής Σχολής Αθηνών.Από το 1969 ως το 1979 ήταν επιμελητής της νομικής σχολής του Πανεπιστημίου Αθηνών και το 1974 έγινε δικηγόρος παρ’ Αρείω Πάγω. Δίδαξε ως καθηγητής στο Κέντρο Δημοσιογραφίας, στη Θεσσαλονίκη. Δημοσίευσε πολλά άρθρα και επιστημονικές μελέτες. Ήταν παντρεμένος, με 2 παιδιά.

## Βραβεία
*Χρυσό Μετάλλιο Μακεδονικής Φιλεκπαιδευτικής Αδελφότητας (1980)
*Βραβείο Ποίησης της Ένωσης Λογοτεχνών Βορείου Ελλάδας (1991)
*Τιμητικά βραβεία από την Εταιρεία Ελλήνων Λογοτεχνών

## Εξωτερικοί σύνδεσμοι
Βιογραφικά στοιχεία

## Παραπομπές


Κατηγορία:Νομάρχες Χαλκιδικής
Κατηγορία:Νομάρχες Καστοριάς
Κάρολος Ντηλ

Ο **Καρόλος Ντηλ** (γαλλικά: Charles Diehl, 4 Ιουλίου 1859 - 1 Νοεμβρίου 1944) ήταν Γάλλος ιστορικός, γεννημένος στο Στρασβούργο. Ήταν αυθεντία στην Βυζαντινή τέχνη και ιστορία.

Σπούδασε στην σχολή École Normale Supérieure στο Παρίσι και αργότερα δίδαξε Βυζαντινολογία στη Σορβόννη. Ήταν μέλος της Γαλλικής σχολής της Ρώμης (1881–1883) και της Αθήνας.

Στη Θεσσαλονίκη, η οδός Καρόλου Ντηλ (μεταξύ της Αριστοτέλους και Αγίας Σοφίας) πήρε το όνομά της από τον Γάλλο ιστορικό και βρίσκεται κοντά στον ναό της Αγίας Σοφίας τον οποίο ο ίδιος αναστήλωσε κατά τα έτη 1907-1909.

## Έργα
Ο Ντηλ συνέγραψε πολλά βιβλία σχετικά με τη βυζαντινή τέχνη και ιστορία. Το πιο γνωστό είναι το *Βυζάντιο: Ακμή και παρακμή*.

Άλλα έργα του είναι:

* L’Art byzantin dans L’Italie méridionale (1894)
* L’Afrique byzantine. Histoire de la domination byzantine en Afrique (533–709) (1896)
* Justinien et la Civilisation byzantine au 6. Siècle (1901)
* Theodora, Imperatrice de Byzance (1904)
* Figures byzantines (1906–1908)
* Excursions archéologiques en Grèce (1908)
* Manuel d’art byzantin (1910)
* Histoire de l’empire byzantin (1920)
* L’Art chrétien primitif et l’art byzantin (1928)
* La Peinture byzantine (1933).
* Les Grands Problèmes de l’Histoire Byzantine (1943)

## Παραπομπές


Κατηγορία:Γάλλοι συγγραφείς
Κατηγορία:Γάλλοι φιλόλογοι
Κατηγορία:Γάλλοι ιστορικοί
Κατηγορία:Γάλλοι βυζαντινολόγοι
Κατηγορία:Γάλλοι πανεπιστημιακοί
Κατηγορία:Μέλη της Γαλλικής Σχολής Αθηνών
Γιώργος Παπαγεωργίου (βουλευτής Άρτας)

Ο **Γιώργος Ι. Παπαγεωργίου** ήταν Έλληνας Ιατρός και Πολιτικός.

Γεννήθηκε το 1950 στην Άρτα. Σπούδασε στην Ιατρική Σχολή του Πανεπιστημίου Αθηνών.

Εξελέγη βουλευτής Άρτας με τη Νέα Δημοκρατία το 1989, το 1990, το 2004 και το 2007 και διετέλεσε υφυπουργός Υγείας και Κοινωνικής Αλληλεγγύης, με αρμοδιότητα την Υγεία, από το 2007 ως το 2009, στην κυβέρνηση του Κώστα Καραμανλή.

Χειρουργός Οφθαλμίατρος και κάτοχος Διδακτορικού Διπλώματος. Απέκτησε μία κόρη, την Ιωάννα - Ζωή.

Το 1980 εγκαταστάθηκε στην Άρτα ως Διευθυντής της Οφθαλμολογικής Κλινικής του τοπικού Νοσοκομείου. Εξάσκησε επί σειρά ετών το ιατρικό επάγγελμα, δραστηριότητα την οποία διέκοψε σχεδόν οριστικά όταν εξελέγη Βουλευτής.

Το 1982 εξελέγη δημοτικός σύμβουλος στο Δήμο Αρταίων, συγκεντρώνοντας το μεγαλύτερο αριθμό ψήφων.

Το Νοέμβριο του 2004 εξελέγη υπεύθυνος του τομέα Υγείας και Κοινωνικής Αλληλεγγύης της Νέας Δημοκρατίας.

Διετέλεσε Πρόεδρος του αθλητικού συλλόγου ΓΑΣ Αναγέννηση Άρτας και συμμετείχε σε Διοικητικά Συμβούλια πολλών Σωματείων, Συλλόγων και Εταιρειών (Πανελλήνιος Ιατρικός Σύλλογος, ΕΙΝΑΠ, Ιατρικός Σύλλογος Άρτας, Ιατρική Εταιρεία Άρτας, Ελληνική Οφθαλμολογική Εταιρεία, Ένωση Αποδήμων Τζουμερκιωτών κ.α.).

Απεβίωσε στις 14 Μαΐου 2017.

## Πηγές


Κατηγορία:Βουλευτές Άρτας
Κατηγορία:Βουλευτές εκλεγμένοι με τη Νέα Δημοκρατία
Κατηγορία:Έλληνες υφυπουργοί Υγείας και Κοινωνικής Αλληλεγγύης
Bentley Continental Flying Spur

[thumb|left|Bentley Continental Flying Spur του 2011 στις [Ηνωμένες Πολιτείες Αμερικής|ΗΠΑ.]]

Η **Bentley Continental Flying Spur** ήταν ένα μεγάλων διαστάσεων υπερπολυτελές αυτοκίνητο της κατηγορίας F, που παρήχθη από τη βρετανική αυτοκινητοβιομηχανία Bentley, από το 2005 έως το 2013. Χρονολογικά, ήταν το δεύτερο μοντέλο που εταιρείας που εξελίχθηκε και κυκλοφόρησε στην αγορά μετά την εξαγορά της Bentley από τον Όμιλο Volkswagen το 1998, καθώς το πρώτο ήταν το 2-πορτο κουπέ Bentley Continental GT πρώτης γενιάς, του 2003 - 2011. Μάλιστα η Continental Flying Spur ήταν ουσιαστικά η 4-πορτη σεντάν εκδοχή της Bentley Continental GT πρώτης γενιάς, έχοντας και μεγαλύτερο συνολικό μήκος και μακρύτερο μεταξόνιο, αποσκοπώντας έτσι στην καλύτερη άνεση των πίσω επιβατών.

Μέσα στο 2013, η Continental Flying Spur υπέστη μια έντονη ανανέωση, τόσο αισθητικά, όσο και στο τεχνολογικό της υπόβαθρο, και μετονομάστηκε σε Bentley Flying Spur, αφαιρώντας την ενδιάμεση ονομασία «Continental».

Continental Flying Spur
Κατηγορία:Αυτοκίνητα πολυτελείας
Κατηγορία:Βρετανικά αυτοκίνητα
Γιώργος Παπαγεωργίου

Με το όνομα **Γεώργιος Παπαγεωργίου** είναι γνωστοί οι:
*Γιώργος Παπαγεωργίου (βουλευτής Άρτας) (1950-2017), βουλευτής Άρτας της Νέας Δημοκρατίας
*Γιώργος Ι. Παπαγεωργίου, βουλευτής Ευβοίας του ΠΑΣΟΚ
*Γεώργιος Παπαγεωργίου (1908-1990), γιατρός και πολιτικός, βουλευτής Λασιθίου της ΕΔΑ
*Γιώργος Παπαγεωργίου, (-2012), πρόεδρος της Ε.Π.Σ. Ηλείας (2005-09)
*Γιώργος Παπαγεωργίου (ηθοποιός)
Μπάγερν Μονάχου (χειροσφαίριση)

Η **Μπάγερν Χάντμπολ** (γερμανικά: *Bayern Handball*) αποτελεί ένα από τα οκτώ τμήματα της ποδοσφαιρικής ομάδας Μπάγερν Μονάχου. Ιδρύθηκε το 1945. Η ομάδα των ανδρών αγωνίστηκε στη δεκαετία του 1950 σε επίπεδο ενώσεων όταν το άθλημα αναπτυσσόταν στη χώρα, ενώ η ομάδα των γυναικών αγωνίστηκε στη δεκαετία του 1970 στην Μπούντεσλιγκα.

## Επιτεύγματα
### Ανδρών
* Πέμπτη στο γερμανικό πρωτάθλημα: 1955
* Πρωταθλήτρια Βαυαρίας: 1953, 1955

### Γυναικών
* Πρωταθλήτρια Νότιας Γερμανίας: 1974, 1975
* Νότια Μπούντεσλιγκα: 1975–1981

## Παραπομπές


## Εξωτερικοί σύνδεσμοι
* 

Κατηγορία:Σύλλογοι χειροσφαίρισης ανά χώρα
Κατηγορία:Μπάγερν Μονάχου
Last Stop Suburbia

Το "**Last Stop Suburbia**" είναι το δεύτερο άλμπουμ των Allister. Κυκλοφόρησε την 1 Οκτωβρίου του 2002 από την Drive-Thru Records
## Κομμάτια
# "Scratch" – 3:11
# "Radio Player" – 3:25
# "Flypaper" – 2:12
# "Overrated" – 2:25
# "Better Late Than Forever" – 2:40
# "The One That Got Away" – 1:41
# "Racecars" – 2:39
# "Matchsticks" – 2:04
# "Camouflage" – 2:14
# "Don't Think Twice" – 2:52
# "Somewhere On Fullerton" – 2:39
# "Westbound" – 2:14
# "Know It All" – 1:45
# "Stuck" – 1:55
# "Waiting For You" – 2:29
# "None Of My Friends Are Punks" – 2:34

## Συντελεστές
* Scott Murphy – μπάσο, φωνή
* Tim Rogner – κιθάρα, φωνή
* David Rossi – ντραμς, κρουστά
* John Hamada – κιθάρα, φωνή
* Ariel Rechtshaid - κιθάρα
* Ryan Baker - επεξεργασία
* Steve Evetts - μίξινγκ
* Chris Fudurich - μηχανικός, παραγωγός
* Matt Mahurin - εξώφυλλο
* Stephen Marcussen - mastering
* Richard Reines - A&R
* Stefanie Reines - A&R
* Kristine Ripley - συντονισμός
* J. Peter Robinson - βοηθός σχεδίου
* Tim Stedman - καλλιτεχνική διεύθυνση, σχέδιο, φωτογραφία
* Justin Stephens - φωτογραφία
## Παραπομπές


Κατηγορία:Άλμπουμ του 2002
Μπάγερν Μονάχου (καλαθοσφαίριση)

Η **Μπάγερν Μονάχου Μπάσκετμπολ** () είναι επαγγελματική ομάδα καλαθοσφαίρισης, μέρος του αθλητικού συλλόγου Μπάγερν Μονάχου με έδρα το Μόναχο της Γερμανίας. Ο σύλλογος αγωνίζεται στις εθνικές και διεθνείς διοργανώσεις. Έδρα της ομάδας αποτελεί το SAP Garden, το οποίο έχει χωρητικότητα 11.500 θεατών. Η εταιρική επωνυμία της ομάδας είναι FC Bayern München Basketball GmbH.

## Ιστορία
Η Μπάγερν Μονάχου έχει μακρά παράδοση στην καλαθοσφαίριση. Εκτός από τις πιο επιτυχημένες χρονιές της στη δεκαετία του 1950 και του 1960 (γερμανικό πρωτάθλημα το 1954, το 1955 και Κύπελλο Γερμανίας το 1968), ο σύλλογος γνώρισε αξιοσημείωτη δημοτικότητα το 1956, όταν 40.000 οπαδοί της παρακολούθησαν τον αγώνα εναντίον της Λάντσια Μπότζεν, κορυφαία ομάδα καλαθοσφαίρισης εκείνη την εποχή, από την Ιταλία. Αργότερα, το 1966, ο σύλλογος υπήρξε ιδρυτικό μέλος της Γερμανικής Λίγκας.

Στα επόμενα χρόνια, ο σύλλογος αργά αλλά σταθερά πέρασε στην αφάνεια και το 1974 υποβιβάστηκε στη δεύτερη κατηγορία της Γερμανίας. Εν συνεχεία, για ένα μεγάλο χρονικό διάστημα, ο σύλλογος δεν επανήλθε ποτέ εντελώς, και είχε μόνο μερικές επιτυχημένες περιόδους (προβιβάστηκε στην πρώτη κατηγορία της Γερμανίας το 1987 και παρέμεινε εκεί μέχρι το 1989).

Το 2018 κέρδισε το τέταρτο πρωτάθλημα Γερμανίας, με το οποίο εξασφάλισε και την συμμετοχή της στην Ευρωλίγκα 2018-19. Το 2019 κατέκτησε το πέμπτο πρωτάθλημα Γερμανίας.

Τη σεζόν 2020-21, έγινε η πρώτη γερμανική ομάδα που παίρνει την πρόκριση για τα playoffs της Ευρωλίγκα, στη σύγχρονη ιστορία της διοργάνωσης. Στα play off αποκλείστηκε από την Αρμάνι Μιλάνο με 3-2. Στις 16 Μαΐου 2021 κατέκτησε το κύπελλο Γερμανίας νικώντας στον τελικό την Άλμπα Βερολίνου 85-79. Στις 19 Φεβρουαρίου 2023, κατέκτησε για τέταρτη φορά το κύπελλο Γερμανίας, επικρατώντας στον τελικό της Όλντενμπουργκ 90-78.

Στις 12 Ιουνίου 2023, ο σύλλογος μπήκε σε νέα εποχή αφού νέος προπονητής ανέλαβε ο Πάμπλο Λάσο. Στις 18 Φεβρουαρίου 2024, κατέκτησε για πέμπτη φορά το κύπελλο Γερμανίας, επικρατώντας στον τελικό της Ουλμ με 81-65. Έκλεισε τη σεζόν 2023-24, κατακτώντας για έκτη φορά το γερμανικό πρωτάθλημα κόντρα στην Άλμπα Βερολίνου.

Στις 25 Ιουλίου 2024, μετά την αποχώρηση του Λάσο, η Μπάγερν ανακοίνωσε την συμφωνία με τον Γκόρντον Χέρμπερτ για διετές συμβόλαιο. Στις 26 Ιουνίου 2025, η Μπάγερν λύγισε την Ουλμ με 81-77 στο πέμπτο παιχνίδι των τελικών και κάνοντας το 3-2, αναδείχθηκε πρωταθλήτρια Γερμανίας.

Στις 20 Δεκεμβρίου 2025, μετά από οκτώ συνεχόμενες ήττες στην Ευρωλίγκα, η Μπάγερν ανακοίνωσε την απόλυση του Χέρμπερτ. Δύο ημέρες μετά, ο σύλλογος ανακοίνωσε την επιστροφή του Σβέτισλαβ Πέσιτς μέχρι το τέλος της σεζόν.

## Παίχτες

### Αποσυρθέντες αριθμοί

### Τρέχουσα σύνθεση


## Τίτλοι
***[[Γερμανικό Πρωτάθλημα Καλαθοσφαίρισης|Πρωτάθλημα Γερμανίας]] (7):**
:1954, 1955, 2014, 2018, 2019, 2024, 2025
***Κύπελλο Γερμανίας (5):**
:1968, 2018, 2021, 2023, 2024
*'''ΠροΑ (1):
:2010–11
:

## Παραπομπές


## Εξωτερικοί σύνδεσμοι
* 
*  

Καλαθοσφαιριση

Κατηγορία:Γερμανικοί σύλλογοι καλαθοσφαίρισης
Κατηγορία:Ιδρύσεις ομάδων καλαθοσφαίρισης το 1946
Κατηγορία:Σύλλογοι της Ευρωλίγκα ανδρών
Αλεβύ

Το γαλλικό επώνυμο **Αλεβύ** (*Halévy*), που ετυμολογείται από την εβραϊκή φράση *ha-levi*, μπορεί να αναφέρεται σε κάποιο από τα παρακάτω πρόσωπα:

* Ελί Αλεβύ (1870-1937), φιλόσοφος και ιστορικός
* Ελί Αλεβύ (Σαλφάν) (1760-1826), ποιητής και συγγραφέας
* Ζοζέφ Αλεβύ (1827-1917), ανατολιστής και περιηγητής
* Λεόν Αλεβύ (1802-1883), θεατρικός συγγραφέας, αδελφός του Φρομεντάλ Αλεβύ
* Λυντοβίκ Αλεβύ (1834-1908), συγγραφέας, γιος του Λεόν
* Ντανιέλ Αλεβύ (1872-1962), ιστορικός
* Φρομεντάλ (Ζακ) Αλεβύ (1799-1862), συνθέτης, γιος του Ελί Αλεβύ (Σαλφάν)

## Δείτε επίσης
* Χαλεβί
* Λεβί
Ακαδημεικά Αναγνώσματα

Τα ***Ακαδημεικά Αναγνώσματα*** είναι τετράτομο γλωσσολογικό σύγγραμμα του θεμελιωτή της γλωσσολογίας στην Ελλάδα Γεωργίου Ν. Χατζιδάκι. Η πρώτη έκδοση αυτού του έργου έγινε κατά την περίοδο 1902-1904, ενώ η δεύτερη έκδοση κατά την περίοδο 1924-1931.

Στους δύο πρώτους τόμους των *Ακαδημεικών Αναγνωσμάτων* εξετάζεται η ελληνική, η λατινική και η ινδική γραμματική, και ερμηνεύονται τα τυπικά και φωνητικά φαινόμενα της ελληνικής γλώσσας, η οποία εξετάζεται ως ένα αδιάσπαστο σύνολο, από τα ομηρικά έπη μέχρι τη νεότερη εποχή. Ο τρίτος και ο τέταρτος τόμος του έργου περιλαμβάνουν τη «γενική γλωσσική» και μία σύντομη ιστορία της επιστήμης της γλωσσολογίας.

## Πηγές
* Το ομώνυμο λήμμα στη *Νέα Ελληνική Εγκυκλοπαίδεια* (Χάρη Πάτση), τόμος 3 (1967)

Κατηγορία:Γλωσσολογία
Αργύρης Αργυριάδης

Ο **Αργύρης (Τζανής) Αργυριάδης** ήταν Έλληνας διεθνής ποδοσφαιριστής, γεννημένος το 1912, ο οποίος αγωνιζόταν ως επιθετικός και έγινε γνωστός με την ομάδα του Άρη Θεσσαλονίκης.

## Καριέρα ποδοσφαιριστή
### Σε συλλογικό επίπεδο
Ο Αργυριάδης αγωνιζόταν ως αριστερό εξτρέμ και μεταγράφηκε στον Άρη από τον Αθηναϊκό, στις αρχές του 1929. Για πρώτη φορά αγωνίστηκε με την ομάδα των "κίτρινων" στον διεθνή φιλικό αγώνα τους με την Πεστερζέμπετ Χόζους από την Ουγγαρία, στις 6 Μαΐου 1929. Ακολούθησαν οι εμφανίσεις του σε τουρνουά με τις ομάδες του Ολυμπιακού και του Εθνικού, το Νοέμβριο του ίδιου έτους.

Λόγω μιας παρατυπίας στη μεταγραφή του από τον Αθηναϊκό, η ΕΠΟ τιμώρησε τον ποδοσφαιριστή με αποκλεισμό τεσσάρων μηνών από επίσημους αγώνες. Τη σεζόν 1929-30, κατέκτησε το πρωτάθλημα Θεσσαλονίκης με τον Άρη, παίζοντας σε τέσσερις αγώνες και πετυχαίνοντας το πρώτο του επίσημο τέρμα στη νίκη με 2-11 κατά του Μακεδονικού, στις 2 Μαΐου 1930. Ο Αργυριάδης συμμετείχε και στους τέσσερις αγώνες της τελικής φάσης, καταλαμβάνοντας τη δεύτερη θέση του πανελληνίου πρωταθλήματος.

Από τη σεζόν 1930-31, έγινε βασικό στέλεχος της επιθετικής γραμμής του Άρη, δημιουργώντας πολλά γκολ τα οποία μετουσίωσαν οι Αγγελάκης και Κίτσος. Ένας από τους καλύτερους αγώνες του, πραγματοποιήθηκε στις 24 Μαΐου 1931, όταν για το πρωτάθλημα Ελλάδος πέτυχε δύο τέρματα στην εκτός έδρας ισοπαλία του Άρη με τον Παναθηναϊκό με 4-4.

Την επόμενη χρονιά, ο Αργυριάδης συμμετείχε σε όλους τους αγώνες της μακεδονικής ομάδας και ανακηρύχθηκε πρωταθλητής Θεσσαλονίκης, Ελλάδος, όπως και φιναλίστ του πρώτου κυπέλλου Ελλάδος. Αγωνίστηκε μέχρι τη σεζόν 1934-35, συντελώντας περισσότερο στον δημιουργικό, παρά στον εκτελεστικό τομέα.

### Στην Εθνική Ελλάδας
Ο Αργυριάδης αγωνίστηκε με τα χρώματα της Εθνικής Ελλάδος έξι φορές. Η πρώτη του συμμετοχή πραγματοποιήθηκε για το πρώτο βαλκανικό Κύπελλο του 1930, όπου στις 7 Δεκεμβρίου η ελληνική ομάδα νίκησε με 6-1 την αντίστοιχη βουλγαρική. Επανήλθε στην εθνική ομάδα έναν χρόνο αργότερα, παίζοντας εναντίον της Ρουμανίας, όπου ηττήθηκε με 2-4, στις 27 Μαρτίου 1932 όπου η Ελλάδα ηττήθηκε από τη Βουλγαρία με 1-2 σε φιλικό αγώνα, στη συντριβή της ελληνικής ομάδας με 7-1 στο Βελιγράδι από την Εθνική Γιουγκοσλαβίας στις 26 Ιουνίου 1932 για το δεύτερο βαλκανικό κύπελλο, δύο ημέρες αργότερα στην ήττα από τη Ρουμανία με 3-0 και έκλεισε την παρουσία του με την εθνική ομάδα στις 2 Ιουλίου 1932 στο Βελιγράδι, όπου η Βουλγαρία νίκησε την Ελλάδα με 3-0.

## Πηγές

* *Την καρδιά αν ρωτήσεις ποτέ... Αυτοί που μας έφτασαν ως τα εκατό*, ISBN 978-960-93-5927-6
* Αργυριάδης Αργύρης ή Τζανής | aris.re
* ΑΘΛΗΤΙΚΟΣ ΣΥΛΛΟΓΟΣ ΑΡΗΣ ΘΕΣΣΑΛΟΝΙΚΗΣ
* Το πρώτο παιχνίδι στην Ιστορία της Εθνικής Οµάδας

Κατηγορία:Έλληνες ποδοσφαιριστές
Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές Άρη Θεσσαλονίκης
Κατηγορία:Επιθετικοί ποδοσφαιριστές
Τσεχόβσκιε Μεντβέντι

Η **Τσεχόβσκιε Μεντβέντι** (ρωσικά: Чеховские медведи) είναι ρωσικός αθήτικός σύλλογος χειροσφάιρισης. Εδρεύει στο Τσέχοφ της Περιφέρειας Μόσχας.

Ο σύλλογος «Τσεχόβσκιε Μεντβέντι» ιδρύθηκε τον Δεκέμβριο του 2001 με πρωτοβουλία του κυβερνήτη της Περιφέρειας Μόσχας Μπόρις Γκρομόφ. Μέχρι τότε αποτελούσε τμήμα της ΤΣΣΚΑ Μόσχας, ενός από τους πιο γνωστούς συλλόγους στην ΕΣΣΔ και τη Ρωσία. Είχε ως έδρα του τη Μόσχα και το στάδιο ΟΥΣΚ ΤΣΣΚΑ έως το καλοκάιρι του 2003, οπότε και εκγαταστάθηκε στο στάδιο «Ολιμπίσκι» (Дворец спорта «Олимпийский») στην πόλη Τσέχοφ κοντα στη Μόσχα.

Ως το 2013, η «Τσεχόβσκιε Μεντβέντι» αποτελούσε τον κύριο κορμό της εθνικής Ρωσίας, με επικεφαλής τον πρόεδρο και προπονητή Βλαντιμίρ Μαξιμόφ, ο οποίος εργάστηκε ως γενικός διευθυντής της Ρωσικής Ομοσπονδίας Χειροσφάιρισης. Εξαιτίας αυτού διαθέτει πολύ ανώτερη σύνθεση, υποδομές και χρηματοδοτικές δυνατότητες από τις άλλες ρωσικές ομάδες, με αποτέλεσμα να μην υπάρχει ανταγωνισμός στη ρωσική Σουπερλίγκα.

Από την ίδρυση του συλλόγου το 2001, η Τσεχόβσκιε κέρδισε 12 τίτλους πρωταθλήματος στη σειρά, και στα πρωταθλήματα της Ρωσίας το διάστημα 2005-2013 δεν υπέστη ούτε μια ήττα.

## Επιτεύγματα
### ΤΣΣΚΑ Μόσχας
* Πρωταθλήτρια Ευρώπης: (1988)
* Φιναλίστ του Ευρωπαϊκού Κυπέλλου: (1977, 1983)
* Νικήτρια του Κυπέλλου Κυπελλούχων: (1985, 1987)
* Νικήτρια του Κυπέλλου ΕΟΧ: (1991)
* 9 φορές Πρωταθλήτρια ΕΣΣΔ: (1973, 1976 - 1980, 1982, 1983, 1987)
* Ασημένιο μετάλλιο ΕΣΣΔ: (1974, 1975, 1984, 1986, 1988)
* Χάλκινο μετάλλιο ΕΣΣΔ: (1985)
* 2 φορές Πρωταθλήτρια Ρωσίας: (το 1994, το 1995)
* Χάλκινο μετάλλιο Ρωσίας: (1993, 1996, 1997)

### ΤΣΣΚΑ ΣπορτΑκάντεμ Μόσχας
* 2 φορές Πρωταθλήτρια Ρωσίας: (2000, 2001)

### Τσεχόβσκιε Μεντβέντι
* 13 φορές Πρωταθλήτρια Ρωσίας: (2002-2014)
* 6 φορές Κυπελλούχος Ρωσίας: (2009-2013, 2015)
* Κύπελλο Κυπελλούχων: (2006)
* Συμμετείχε στο Final Four του Champions League: (2010)

## Παραπομπές


## Εξωτερικοί σύνδεσμοι
* 

Κατηγορία:Σύλλογοι χειροσφαίρισης ανά χώρα
Αύγουστος Κορτώ

Ο **Πέτρος Χατζόπουλος** (Θεσσαλονίκη, 2 Ιανουαρίου 1979), περισσότερο γνωστός υπό το καλλιτεχνικό ψευδώνυμό του ως **Αύγουστος Κορτώ**, είναι Έλληνας συγγραφέας και μεταφραστής.

Γεννήθηκε και μεγάλωσε στη Θεσσαλονίκη και σπούδασε στην Ιατρική σχολή του ΑΠΘ, χωρίς να ολοκληρώσει τις σπουδές του. Το 1999 δημοσίευσε την πρώτη συλλογή διηγημάτων του, το *Βιβλίο των βίτσιων*, και έκτοτε ασχολείται συστηματικά με τη συγγραφή και τη μετάφραση. Ζει πλέον στην Αθήνα, στα Εξάρχεια.

Στα πρώτα βιβλία του ήταν επηρεασμένος από τα έργα του μαρκήσιου Ντε Σαντ, σε επόμενα όμως πραγματεύεται θέματα όπως ο θάνατος, η κατάθλιψη (την οποία αντιμετώπισε και ο ίδιος), η μητρότητα και η αγάπη. Επιρροή στο έργο του είχε η αυτοκτονία της μητέρας του. Η ζωή της αποδίδεται μυθιστορηματικά στο *Βιβλίο της Κατερίνας,* που έχει μεταφερθεί και στο θέατρο.

Εκτός από μυθιστορήματα, έχει γράψει ποιήματα, θεατρικά, παιδικά έργα. Μεταφράζει κυρίως σύγχρονη αμερικανική πεζογραφία. Επίσης, έγραψε το σενάριο και τη μουσική της ταινίας *[[Τεστοστερόνη (ταινία)|Τεστοστερόνη]],* του Γιώργου Πανουσόπουλου. Είναι επίσης παραγωγός σε διαδικτυακούς ραδιοφωνικούς σταθμούς.

Ο Κορτώ είναι ακτιβιστής κατά των διακρίσεων σεξουαλικού προσανατολισμού, ενώ έχει δεχτεί και λεκτικές επιθέσεις για τις θέσεις του. 

Τον Νοέμβριο του 2014 παντρεύτηκε στην πολιτεία της Νέας Υόρκης τον σύντροφό του Αναστάσιο Σαμουηλίδη. Στις 25 Ιανουαρίου 2016 υπέγραψαν σύμφωνο συμβίωσης, όντας από τα πρώτα ομόφυλα ζευγάρια που σύναψαν σύμφωνο την πρώτη μέρα ισχύος του στην Ελλάδα. Στις 7 Μαρτίου 2024 παντρεύτηκαν στην Αθήνα, όντας από τα πρώτα ομόφυλα ζευγάρια που πραγματοποιήσαν γάμο στην Ελλάδα, πολιτικό γάμο τον οποίο τέλεσε ο Δήμαρχος Αθηναίων, Χάρης Δούκας.

## Εργογραφία

* Το βιβλίο των βίτσιων, 1999
* Ραμπαστέν, 1999
* Το τετράγωνο, 2000
* Στοιχειωμένος, 2001
* Ο γλύπτης του δρόμου, 2002
* Ανιμάλ, 2002
* Οι νεράιδες του Μαν, 2003
* Ο γιος της Τζοκόντα, 2003
* Η λύσσα, 2004
* Αυτοκτονώντας ασύστολα, 2005
* Ο δαιμονιστής, 2007
* Ο αφανισμός του Νίκου, 2008
* Δεκαέξι, 2010
* Τα ορφανά, 2012
* Ο ταξιτζής των ουρανών, 2012
* Ο άνθρωπος που έτρωγε πολλά, 2012
* Το βιβλίο της Κατερίνας, 2013
* Η βιογραφία μιας σκύλας, 2013
* Επειδή είναι η καρδιά μου, 2014
* Αυτογονία, 2014
* Η λύσσα, 2014
* Έρως ανίκατε μάσαν, 2015
* Νεοελληνική Μυθολογία, 2016
* Μικρό χρονικό τρέλας, 2016
* Ο εξωγήινος της διπλανής πόρτας, 2017
* Ρένα, 2017
* Έρως ανίκατε μάσαν, 2018
* Σκυλίσια ψυχή, 2018
* Το μυστικό του Λεονάρντο, 2019
* Δέσποινα, 2020
* Η καλύτερη χειρότερη μέρα της ζωής σου, 2020
*Όταν κοιμούνται οι φίλοι μου, 2021
*Μισό παιδί, 2021
*Η άλλη Κατερίνα, 2022
*Το πράσινο αστέρι, 2023
*Τζέρι, 2023
*Τσιτσιμπού, η μάγισσα της πίστας, 2023
*Το σεξ και πώς να το αποφύγετε, 2024

Δεκάδες μεταφράσεις μυθιστορημάτων και άλλων έργων.

## Παραπομπές


## Εξωτερικοί σύνδεσμοι

*
* Τα βιβλία που διαθέτει ο συγγραφέας ελεύθερα στο διαδίκτυο

Κατηγορία:Έλληνες λογοτέχνες
Κατηγορία:Νεοέλληνες λογοτέχνες
Κατηγορία:Έλληνες μυθιστοριογράφοι
Κατηγορία:Έλληνες μεταφραστές
Κατηγορία:Έλληνες ακτιβιστές δικαιωμάτων ΛΟΑΤ
Κατηγορία:Έλληνες άθεοι
Κατηγορία:ΛΟΑΤ πρόσωπα από την Ελλάδα
Μάγια Πλισέτσκαγια

Η **Μάγια Πλισέτσκαγια** (*Ма́йя Миха́йловна Плисе́цкая*, 20 Νοεμβρίου 1925 – 2 Μαΐου 2015) ήταν Ρωσίδα χορεύτρια, μια από τις μεγαλύτερες όλων των εποχών. Είχε τιμηθεί με τον τίτλο «Η Απόλυτη Πρίμα Μπαλαρίνα».

Γεννήθηκε στη Μόσχα στις 20 Νοεμβρίου 1925. Κόρη θυμάτων του καθεστώτος Στάλιν, η Μάγια Πλισέτσκαγια μεγάλωσε σε συγγενική οικογένεια. Μέλος των Μπολσόι από το 1943, αναδείχθηκε σε μία από τις καλύτερες χορεύτριες της γενιάς της. Παρέμεινε για 49 χρόνια στα Μπολσόι, ξεπερνώντας κατά πολύ τα ηλικιακά όρια στα οποία συνήθως αποσύρονται οι μπαλαρίνες. Το 2005, σε ηλικία 80 ετών, χόρεψε στο Κρεμλίνο το «Ave Maia» που της είχε αφιερώσει ο Μωρίς Μπεζάρ. 

Η Μάγια Πλισέτσκαγια χαρακτηρίστηκε για τη μοναδική ατομικιστική απεικόνιση της και στον σοβιετικό χορό και στο κλασικό στυλ. Συνέθεσε τα δύο αυτά χαρακτηριστικά, δημιουργώντας το δικό της χορευτικό χαρακτήρα. Απέδωσε στο κλασσικό μπαλέτο νεωτεριστικά χαρακτηριστικά. 

Πέθανε στη Γερμανία στις 2 Μαΐου 2015.

## Παραπομπές


## Εξωτερικοί σύνδεσμοι
* 

Κατηγορία:Ρωσίδες χορεύτριες
Κατηγορία:Νικητές βραβείου Λένιν
Εκλογές στο Μπενίν

Στο **[[Μπενίν]]** διεξάγονται **προεδρικές και βουλευτικές εκλογές**. Το πρώτο Σύνταγμα, με το οποίο καθιερώθηκε ο μονοκομματισμός εγκρίθηκε από το 99,8% των ψηφισάντων σε δημοψήφισμα το 1964. Το 1990 άρχισε ο πολυκομματισμός. 
## Προεδρικές εκλογές
### Πρόσφατες προεδρικές εκλογές (2021)

### Προηγούμενες προεδρικές εκλογές
#### 1964
Στη χώρα διενεργήθηκαν μονοκομματικές προεδρικές εκλογές στις 19 Ιανουαρίου του 1964 με μόνο υποψήφιο τον Σουρού-Μιγκάν Απιτί.  Νωρίτερα, είχαν διενεργηθεί οι πρώτες εκλογές, με μοναδικό υποψήφιο τον Ιμπέρ Μαγκά.

#### 1968
Στις 5 Μαΐου του 1968 στη Δαχομέη, όπως ονομαζόταν τότε το Μπενίν, διεξήχθησαν προεδρικές εκλογές με τον δρα Μπαζίλ Ατζού να κερδίζει πλειοψηφία με ποσοστό 84% των ψήφων. 26%).. Ωστόσο, οι εκλογές ακυρώθηκαν λόγω χαμηλής συμμετοχής (26%) και ο στρατός διόρισε πρόεδρο τον Εμίλ Ζινσού. Ο τελευταίος δέχτηκε με τον όρο να διενεργηθεί δημοψήφισμα για τον πρόεδρο, όπως και έγινε στις 28 Ιουλίου του 1968, οπότε το 73,6% υπερψήφισε τον πρόεδρο.

#### 1970
Οι προεδρικές εκλογές που διεξήχθησαν στις 28 Μαρτίου 1970 επίσης ακυρώθηκαν λόγω πολιτικής βίας. Ο Ζιστίν Αομαντεγκμπέ-Τομετίν
κέρδισε τις εκλογές με ποσοστό 36%, όμως οι διαφωνίες μεταξύ των πολιτικών του βορρά και του νότου είχαν ως αποτέλεσμα να ακυρωθούν τα αποτελέσματα. Σχηματίστηκε τριμελές προεδρικό συμβούλιο και εναλλασσόμενη προεδρία ανά διετία. Το συμβούλιο αποτελείτο από τους Σουρού-Μιγκάν Απιτί, Ιμπέρ Μαγκά (αμφότεροι  πρώην πρόεδροι) και τον πρώην πρωθυπουργό Τομετίν. Όλοι οι παραπάνω είχαν συγκεντρώσει ποσοστό πάνω από 25% των ψήφων. Ο Μαγκά υπηρέτησε ως πρόεδρος την πρώτη διετία και παρέδωσε την εξουσία στον Τομετίν το 1972. Ο τελευταίος ανατράπηκε με πραξικόπημα από τον Ματιέ Κερεκού. Η συμμετοχή στις εκλογές ήταν 56,7%.

#### 1991
Στις αρχές της δεκαετίας του 1990 ο πολυκομματισμός έφτασε στη χώρα και οι πρώτες πολυκομματικές προεδρικές εκλογές διεξήχθησαν σε δύο γύρους, στις 4 Μαρτίου και στις 24 Μαρτίου του 1991 με τελικό νικητή τον Νισεφόρ Σολιό με ποσοστό 67,5% έναντι 32,5 για τον Κερεκού, με συμμετοχή  56,3% στον πρώτο γύρο και 64,1% στον δεύτερο.
Στις εκλογές του 1991 ήταν η πρώτη φορά στην μεταποικιοκρατική γαλλόφωνη Αφρική που ένας υποψήφιος της αντιπολίτευσης κέρδισε ελεύθερες εκλογές.

#### 1996
Στις επόμενες προεδρικές εκλογές (3 Μαρτίου και 18 Μαρτίου 1996) ο υποστηριζόμενος από το Κόμμα Αναγέννησης του Μπενίν Νισεφόρ Σολιό (47,51% στον δεύτερο γύρο) ηττήθηκε από τον ανεξάρτητο Ματιέ Κερεκού (52,49%). Ο Σολιό κατήγγειλε νοθεία, όμως το Συνταγματικό Δικαστήριο επικύρωσε τη νίκη του Κερεκού. Voter turnout was 87.8% in the first round and 77.6% in the second round.


Εκλο
Βουλευτικές εκλογές στο Μπενίν (2015)

**Βουλευτικές εκλογές** διεξήχθησαν στο Μπενίν στις 26 Απριλίου 2015.

## Εκλογικό σύστημα
Τα 83 μέλη της Εθνοσυνέλευσης εκλέχθηκαν σε 24 πολυεδρικές περιφέρειες, με βάση τα διαμερίσματα της χώρας. Η κατανομή των εδρών έγινε με τη χρήση του συστήματος της αναλογικής εκπροσώπησης, με την απλή αναλογική. Οι υπόλοιπες έδρες μοιράστηκαν με τη χρήση της μεθόδου του μεγαλύτερου υπολοίπου..

## Πλαίσιο
Οι εκλογές θεωρήθηκαν μια δοκιμασία για την κυβέρνηση του προέδρου Γιαγί Μπονί, ο οποίος κατηγορήθηκε από την αντιπολίτευση ότι επεδίωκε να παραμείνει στην εξουσία και μετά τη λήξη της 2ης θητείας του το 2016. Ωστόσο, ο Μπονί είχε επανειλημμένα δηλώσει ότι επρόκειτο να παραιτηθεί μετά τη λήξη της θητείας του, το 2016. Γύρω στα 4,4 εκατομμύρια ψηφοφόροι ήταν εγγεγραμμένοι. Η συμμετοχή στις εκλογές διαμορφώθηκε γύρω στο 66%.

## Αποτελέσματα
Το κυβερνών κόμμα του προέδρου Μπονί σημείωσε απώλειες, σύμφωνα με τα πρώτα αποτελέσματα. Ειδικότερα, το FCBE κέρδισε 32 έδρες από τις συνολικά 83 στην εθνοσυνέλευση, κάτι που μεταφράζεται σε απώλεια 9 εδρών σε σύγκριση με τις προηγούμενες εκλογές του 2011.

## Παραπομπές


2015
Μπενιν
Μονή Αγίας Μαρίνης Μαρίτσης

μικρογραφία|δεξιά|300px|Άποψη του μοναστηριού.
Η **Μονή Αγίας Μαρίνης Μαρίτσης** είναι γυναικείο κοινοβιακό μοναστήρι αφιερωμένο στην Αγία Μαρίνα που υπάγεται στην Ιερά Μητρόπολη Πατρών και το οποίο εορτάζει κάθε χρόνο στις 17 Ιουλίου. Το ακριβές έτος ίδρυσης του παραμένει άγνωστο, ενώ σύμφωνα με ενδείξεις μάλλον έχει ιδρυθεί τον 17ο ή 18ο αιώνα αλλά υπάρχει και ενδεχόμενο να είναι παλαιότερα ιδρυμένο και συγκεκριμένα τον 13ο αιώνα.

## Τοποθεσία
Το μοναστήρι βρίσκεται στην βόρεια Πελοπόννησο και συγκεκριμένα στην Αχαΐα, χτισμένο στην νότια πλευρά Μόβρης σε υψόμετρο 425 μέτρων. Εγγύς του βρίσκονται τα χωριά: Πολύλοφο (Μπράτι), Αμπελάκια, Πηγάδια (Τζάιλο) και Σαντομέρι της Δημοτικής Ενότητας Ωλενίας του Δήμου Δυτικής Αχαΐας. Επίσης απέχει οδικώς περίπου: 24 χιλιόμετρα από την Κάτω Αχαΐα (ευρέως γνωστή ως Αχαγιά) και 38 χιλιόμετρα από το κέντρο της πόλης της Πάτρας.

## Ιστορία
Κατά το παρελθόν η μονή ήταν ανδρική. Το 1816 αναφέρεται από τον Λε Μπας και τον Φρανσουά Πουκεβίλ ότι έχει 12 μοναχούς. Τον Σεπτέμβριο του 1824 βρέθηκε εκεί ο Μπενιζέλος Ρούφος και τον Οκτώβριο του ίδιου έτους συγκεντρώθηκαν οι καπεταναίοι της Επαρχίας Πατρών. Τον Ιανουάριο του 1836 ανακηρύχθηκε ως διατηρούμενη. Κατά το 1889 σύμφωνα με τον Νουχάκη είχε 20 μοναχούς, ενώ σύμφωνα με τον Χρήστο Κορύλλο είχε μόνο 8 μοναχούς και υπηρέτες. Το 1933 συγχωνεύθηκε διοικητικά με τη Μονή Χρυσοποδαριτίσσης, ενώ ανασυστάθηκε ύστερα από δέκα χρόνια, το 1943 ως γυναικεία μονή πλέον από την Πατρινή Ευγενία Κολύβρα με τέσσερις μοναχές. Το 1960 είχε εννιά μοναχές, το 1971 επτά, το 1998 πέντε, και σήμερα (2018) τέσσερις.

Το 2017 καταστροφικές πυρκαγιές απείλησαν το μοναστήρι. Την πρώτη φορά στις 25 Αυγούστου 2017 όπου τελικά δεν κινδύνεψε η μονή αν και η πυρκαγιά κατευθυνόταν προς εκείνη. Τη δεύτερη φορά στις 12 Σεπτεμβρίου 2017 μια μεγάλη φωτιά περικύκλωσε τη μονή η οποία τελικά διεσώθη ως εκ θαύματος την τελευταία στιγμή.

Σύμφωνα με την παράδοση η μονή κατά το παρελθόν έχει πυρποληθεί και καταστραφεί τρεις φορές.

## Παραπομπές


## Βιβλιογραφία
* 

## Εξωτερικοί σύνδεσμοι
* Γυναικεία κοινοβιακή Μονή Μαρίτσης: Σύντομο ιστορικό της Ιεράς Μονής Μαρίτσης και των Μετοχίων αυτής. i-m-patron.gr. Ανακτήθηκε: 03/10/2016.
* Τουριστικός οδηγός Νομού Αχαΐας - Μοναστήρια. nea.gr. Ανακτήθηκε από το αρχειοθετημένο πρωτότυπο: 02/10/2016.
* Ε.Ε.Τ.Α.Α. - Διοικητικές μεταβολές Μονής Αγίας Μαρίνης Μαρίτσης Αχαΐας. eetaa.gr. Ανακτήθηκε: 14/06/2017.

Α
Κατηγορία:Δήμος Ωλενίας
Κατηγορία:Δήμος Δυτικής Αχαΐας
Φανή Νικολαΐδου

Η **Φανή Νικολαΐδου** (ή **Φώφη Νικολαΐδου**) (1903 - άγνωστο ) ήταν Ελληνίδα ηθοποιός.

## Βιογραφία
Ήταν αυτοδίδακτη ηθοποιός πρόζας σε κωμωδίες. Ξεκίνησε την καριέρα της το 1920. Εμφανίστηκε με πολλούς θιάσους όπως της Μαρίκας Κοτοπούλη και του Κώστα Μουσούρη. Είχε μακροχρόνια συνεργασία με τον Βασίλη Αργυρόπουλο και τον θίασό του, με τον οποίο μάλιστα πρωταγωνίστησε στη μοναδική ταινία που αυτός εμφανίστηκε, *[[Το στραβόξυλο (ταινία, 1952)|Το στραβόξυλο]]*, που είχαν παίξει μαζί και στο θέατρο. Μεταπολεμικά συμμετείχε στο θίασο του Αδαμάντιου Λεμού και παράλληλα εμφανίστηκε σε κινηματογραφικές ταινίες.

Είναι άγνωστη η ημερομηνία του θανάτου της.

## Φιλμογραφία

## Παραπομπές


Κατηγορία:Ελληνίδες ηθοποιοί κινηματογράφου
Κατηγορία:Ελληνίδες ηθοποιοί θεάτρου
Χουιγάλπα

Η **Χουιγάλπα** (ισπανικά: *Juigalpa*, ισπανική  προφορά ΔΦΑ: [xwiˈɣalpa]) είναι η πρωτεύουσα του διαμερίσματος Τσοντάλες. Βρίσκεται εντός του δήμου της Χουιγάλπα, περίπου 140 χλμ ανατολικά της Μανάγουα. 

Η Χουιγάλπα έχει πληθυσμό 71.320 κατοίκων (συμπεριλαμβανόμενες περιβάλλουσες περιοχές) και εκτείνεται για 1.037 χλμ², με μια πυκνότητα πληθυσμού 50/χλμ².

Το 1659, ο δήμαρχος Χερόνιμο Βιγιέγας ζήτησε έδαφος από έναν αντιπρόσωπο της ισπανικής κυβέρνησης, Σεμπαστιάν Άλβαρες, για την ίδρυση μιας πόλης. Αυτό το αίτημα παραχωρήθηκε στις 24 Απριλίου 1668.
Η κτηνοτροφική βιοµηχανία είναι η κύρια δραστηριότητα.

Η κεντρική πλατεία είναι ο κύριος χώρος της πόλης, περιβάλλεται από τον καθεδρικό ναό, δημόσια κτίρια, καταστήματα, εστιατόρια και μπαρ.

## Εξωτερικοί σύνδεσμοι
* 
* Στατιστικά Στοιχεία της Χουιγάλπα   
* Ιστορία της Χουιγάλπα 
* Gacela por el Mundo: Juigalpa
* Lonely Planet: Juigalpa

Κατηγορία:Πόλεις της Νικαράγουας